Likumprojekts

**Grozījumi Ūdens apsaimniekošanas likumā**

Izdarīt Ūdens apsaimniekošanas likumā (Latvijas Vēstnesis, 2002, 140., 187.nr.; 2004, 69.nr.; 2005, 25.nr.; 2007, 93.nr.; 2009, 73.nr.; 2010, 59., 166., 206.nr; 2011, 46.nr.) šādus grozījumus:

1. Izteikt 1.panta 14.1 punktu šādā redakcijā:

„141) **plūdi** - parasti ar ūdeni neklātas sauszemes īslaicīga applūšana ar ūdeni, tai skaitā palu vai ilgstošu lietavu izraisītas straujas ūdens līmeņa celšanās vai vētras radīto jūras ūdens uzplūdu piekrastes teritorijās rezultātā;”.

2. Papildināt 9.panta ceturtās daļas 13.punktu ar otro teikumu šādā redakcijā:

„Izstrādājot un normatīvajos aktos noteiktajā kārtībā pārskatot minētās kartes, centrs nodrošina, ka tajās sniegtās ziņas saskan ar informāciju, kas iekļauta upju baseinu raksturojumā, cilvēku darbības ietekmes izvērtējumā, ekonomiskajā analīzē un apsaimniekošanas plānos;”.

3. 10. pantā:

izteikt otro daļu šādā redakcijā:

„(2) Ja izveidots starptautisks upju baseinu apgabals, centrs nodrošina Latvijas teritorijā ietilpstošās upju baseinu apgabala daļas pārvaldi, apmainās ar būtisku informāciju un sadarbojas ar attiecīgās valsts kompetentajām institūcijām, lai nodrošinātu vienota un savstarpēji saskaņota apsaimniekošanas plāna un plūdu riska pārvaldības plāna kā tā sastāvdaļas izstrādi. Ja starptautiskam upju baseinu apgabalam netiek izstrādāts vienots apsaimniekošanas vai plūdu riska pārvaldības plāns, centrs izstrādā minētos plānus Latvijas teritorijā ietilpstošajai starptautiskā upju baseinu apgabala daļai un saskaņo tos ar attiecīgās valsts kompetentajām iestādēm, lai nodrošinātu tajos ietvertās informācijas, vērtējumu un pasākumu savstarpējo atbilstību.”

papildināt trešo daļu ar teikumu šādā redakcijā:

„Vides aizsardzības un reģionālās attīstības ministrija tiecas nodrošināt vienota apsaimniekošanas plāna un plūdu riska pārvaldības plāna kā tā sastāvdaļas izstrādi starptautiskajam upju baseinu apgabalam. Ja starptautiskam upju baseinu apgabalam netiek izstrādāts vienots apsaimniekošanas vai plūdu riska pārvaldības plāns, centrs nodrošina savstarpēji saskaņota apsaimniekošanas plāna un plūdu riska pārvaldības plāna kā tā sastāvdaļas izstrādi Latvijas teritorijā ietilpstošajām starptautiskā upju baseinu apgabala daļām.”

4. Papildināt 19.panta otrās daļas pirmo teikumu pēc vārdiem „apsaimniekošanas plānu” ar vārdiem „ , tai skaitā plūdu riska pārvaldības plānu kā tā sastāvdaļu,”.

Iesniedzējs: Vides aizsardzības un reģionālās attīstības ministrs E.Sprūdžs

Vīza: Valsts sekretārs A.Antonovs

23.04.2012. 14:47

322

T.Jansone, 67026561, [tatjana.jansone@varam.gov.lv](mailto:tatjana.jansone@varam.gov.lv)

I.Teibe, 67026574, [iveta.teibe@varam.gov.lv](mailto:iveta.teibe@varam.gov.lv)